‏- 21 באפריל 1998 ‏מסיבת עיתונאים לפני הפלייאוף -
‏- ג'רי קראוס ‏ג'נרל מנג'ר בבולס -
‏אתה מופתע שהקבוצה
‏נשארה יחד ושהכימיה טובה כל כך,
‏עם כל נעיצות הסכינים בגב ‏בינך לבין המאמן וכולי?
‏קודם כול, אין פה שום נעיצת סכינים בגב.
‏טוב? אתה מבין אותי כשאני אומר את זה?
‏אין שום נעיצת סכינים בגב, טוב?
‏החלק השני הוא שאני כלל לא מופתע.
‏ואני נדהם שאתה יוצא בהצהרה כזו בכלל,
‏אבל אני לא מופתע בכלל, ‏כי הקבוצה מורכבת ממקצוענים.
‏היא מורכבת מחבר'ה שמבינים ‏מה עליהם לעשות ושהם מנצחים,
‏בניגוד להערה שאתה השמעת כרגע. ‏רבותיי, לילה טוב.
‏כל הכבוד, קרייג.
‏- סדרה מקורית של NETFLIX -
‏מהלך מרהיב! ‏-והמשחק נגמר!
‏האצטדיון בשיקגו משתולל!
‏קודם כול, אין פה שום נעיצת סכינים בגב.
‏הגיע הזמן שאמשיך הלאה.
‏זו שנתו האחרונה של פיל כמאמן הבולס.
‏האם הציפיות גבוהות מדי?
‏לאן ממשיכים מכאן? ‏-השאלה היחידה היא, כמה זמן זה יימשך?
‏- פרק 7 -
‏- סיבוב ראשון מזרח 1998 -
‏- ניו ג'רזי נטס - שיקגו בולס -
‏אנחנו ביונייטד סנטר בשיקגו ‏לפתיחת פלייאוף ה-NBA.
‏הערב המשחק הראשון בסיבוב הראשון,
‏ותחילת סדרה של הטוב מבין חמישה ‏נגד הניו ג'רזי נטס.
‏מייקל ג'ורדן אמר שכדי להפסיד משחק לנטס,
‏על הקבוצה שלו "להירדם".
‏האם זה יתפוצץ לו בפרצוף, ‏או שזה לא יקרה לסופרמן?
‏אלה הבולס, גבר. הם לא מודאגים מהנטס.
‏זה יהיה גורף. תביאו מטאטאים, 3-0, ‏ממשיכים הלאה לסדרה הבאה.
‏קדימה.
‏מתחילים עם עבודה קשה ‏ומסיימים עם שמפניה. בואו נתחיל.
‏מה השעה? ‏-שעת משחק!
‏הפלייאוף הוא התחרות ברמה הכי גבוהה ‏שקיימת במשחק שלנו.
‏יש 82 משחקים בעונה סדירה,
‏אבל אפשר לשים את כל זה בצד. ‏הפלייאוף הוא הפלייאוף.
‏והיכולת לשחק נגד היריבות הכי טובות,
‏זה היה הכוח המניע שלי, ללא ספק.
‏וכדור הפתיחה יהיה של הבולס על ההתחלה.
‏וקית' ואן הורן מעלה את הנטס ליתרון.
‏רואים את האתלטיות ‏של הניו ג'רזי נטס מההתחלה,
‏וקהל המום ופיל ג'קסון מתבוננים ‏בבולס מפגרים בשבע נקודות.
‏והנה קרי קיטלס מסיים חלק ביד אחת,
‏וניו ג'רזי עלו ליתרון 12-3.
‏הנה רון הרפר, מטביע.
‏והבולס שוב מפגרים ‏אחרי הנטס של ג'ון קליפארי.
‏ג'ורדן מעל קיטלס, קולע.
‏אבל הנטס ממשיכים לתקוף. ‏נותרו פחות משתי דקות, זה גאטלינג.
‏היו לו 24, והנה שתיים מהן.
‏שוויון 89, נכנסים להארכה.
‏הופל ונחטף על ידי מייקל! אם-ג'יי בתנועה.
‏מייקל מטביע את הכדור ומחלץ עבירה! בחיי!
‏והנה הנטס. דאגלס לשלשה. עם הזמזם.
‏קצר. ריבאונד של פיפן, וזה יספיק.
‏- תוצאה - נטס 93 - 96 בולס -
‏הבולס מנצחים. אבל לא בלי שהנטס גרמו לבהלה.
‏התחלה די מקרטעת לבולס.
‏אם משחק הפתיחה ביום שישי מעיד על משהו, ‏הסדרה של שיקגו עלולה להיות ארוכה.
‏כשצפית בקבוצה הזאת בעודה יוצאת לפלייאוף,
‏הייתה לך תחושה שמייקל ג'ורדן, הן נפשית
‏- האנה סטורם ‏NBC ספורטס -
‏הן רגשית מותש.
‏הוא די דמה למייקל ג'ורדן משנת 1993.
‏- אפריל 1998 -
‏- יוני 1993 -
‏אוליבר מילר במהלך. הנה ג'ונסון.
‏ג'ונסון משיג... לא, הוא לא השיג את זה.
‏גרנט מוציא לו את הכדור, הכול נגמר!
‏השיקגו בולס זכו בשלוש אליפויות ברציפות!
‏- גמר 1993 ‏בולס מנצחת את הסאנס 4-2 -
‏אחרי שניצחנו באליפות ‏התיישבתי באולם הספורט עם אבי.
‏במעמקי ראשי ידעתי ‏שזה כנראה המשחק האחרון שלי.
‏ואיש בכלל לא ידע חוץ מאבי וממני.
‏הוא היה המשענת שלי. היינו קרובים מאוד.
‏הוא ייעץ לי בלי הרף.
‏אני זוכר שבכיתה ט' ‏הושעיתי שלוש פעמים בשנה,
‏ואבא שלי לקח אותי הצידה בקיץ ואמר,
‏"נראה שאתה בכיוון הלא נכון.
‏אם תרצה להתעסק בכל מיני שובבויות, ‏תשכח מהספורט."
‏זה מה שהייתי צריך לשמוע.
‏מאותו שלב ואילך הייתה לי ראייה צרה,
‏ומעולם לא הסתבכתי בצרות מאותו שלב.
‏הייתה לו השפעה עזה מאוד על חייו של מייקל.
‏- אחמד ראשד ‏NBC ספורטס -
‏הוא היה איש פשוט נפלא וחיובי.
‏היי... אני מרגיש סבבה איתו.
‏אני רוצה לנהל מו"מ על החוזה שלי...
‏אם הכרת את מייקל, די הכרת את ג'יימס,
‏כי הם היו תמיד ביחד. הם היו קרובים מאוד. ‏החברים הכי טובים.
‏היינו מבלים ביחד לפני המשחקים,
‏והוא היה מוצא ילד כלשהו, איפשהו ביציע,
‏ילד שלא היה לו שום סיכוי ‏לפגוש את מייקל ג'ורדן.
‏ובתום המשחק, הוא לקח את הילד לחדר ההלבשה,
‏והילד היה פשוט בעננים.
‏ג'יימס ג'ורדן היה נוכח
‏כשבנו מייקל הוביל את השיקגו בולס ‏לאליפות ה-NBA הראשונה שלהם ב-1991.
‏ג'יימס ודלוריס ג'ורדן נותרו העוגן שלו.
‏הם נכחו בכל משחק של הבולס שיכלו.
‏ברחבי ה-NBA, ג'יימס ג'ורדן התענג ‏מתפקידו התומך בבנו כוכב העל.
‏כדי לומר לכם כמה אני גאה...
‏אצטרך לחפש יותר מילים מכפי שיש לי.
‏הוא קול ההיגיון שתמיד הניע ואתגר אותי.
‏זה סוג האבא שהיה לי.
‏כמו חבר? ‏-כן, כמו חבר.
‏- 23 ביולי 1993 -
‏הייתי אמור לאסוף את אבא של מייקל ‏מנמל התעופה.
‏הוא היה אמור להגיע העירה ‏לאירוע התרמה שמייקל ארגן.
‏- ג'ורג' קוהלר ‏עוזר אישי וחבר -
‏ונסעתי לנמל התעופה ‏לאסוף את אביו, שכלל לא הגיע.
‏אז כמובן, התקשרתי לאמו ‏ואמרתי, "היי, אבא לא פה."
‏- דלוריס ג'ורדן ‏אמו של מייקל -
‏ידענו שהוא במועדון הילטון הד, משחק גולף.
‏כשלא שמענו ממנו, שנינו חשבנו,
‏ "טוב, הם עדיין משחקים גולף."
‏היא אמרה, "פשוט תחזור. אל תדאג לו.
‏דעתו בטח הוסחה. הוא יופיע."
‏הייתי עסוק בשלי, ואימא שלי אמרה ‏שהיא לא דיברה איתו כבר זמן מה.
‏- גבול צפון קרוליינה ‏מחוז סקוטלנד -
‏הוא נוהג אל וילמינגטון לבקר חברים ותיקים,
‏שוהה כמה ימים,
‏נוהג בחזרה, אבל אימא שלי תמיד מדברת איתו.
‏כשהיא נהייתה מודאגת, כולנו נהיינו מודאגים.
‏זה היה חריג שהוא לא יהיה איתך בקשר?
‏כן, בהחלט חריג.
‏ידעתי שמשהו לא כשורה.
‏ג'יימס ג'ורדן, ‏אביו של כוכב העל מהבולס, מייקל ג'ורדן,
‏לא נראה מזה שלושה שבועות.
‏- אביו של מייקל ג'ורדן נעלם -
‏מכוניתו נמצאה מפורקת ומוסתרת
‏ביער ליד פאייטוויל, צפון קרוליינה.
‏למכונית, לקסוס אדומה, חסרו לוחיות הרישוי.
‏היא הייתה דפוקה. החלונות נופצו החוצה.
‏ניסינו לשחזר את פעולותיו.
‏הוא יצא ביום מסוים. הוא נהג בחזרה,
‏הוא פשוט התעייף. במקום לנהוג, ‏הוא עצר בצד. הוא נמנם.
‏הדבר הבא שקרה, הדברים התנהלו בצורה מסוימת.
‏- 13 באוגוסט 1993 -
‏שלום, אנחנו עולים כעת לשידור ‏עם הבשורה שגופתו של ג'יימס ג'ורדן
‏נמצאה בנחל בקרבת הגבול ‏בין דרום קרוליינה לצפון קרוליינה.
‏החוקרים טוענים שג'ורדן נהג באישון לילה,
‏כשהוא עצר בצד הכביש לנמנם...
‏והוא התעורר.
‏ובאותה העת, הוא נורה ירייה אחת בחזה.
‏שני בחורים בני 18 נאשמים
‏בשוד וברצח של ג'יימס ג'ורדן.
‏באשר למייקל ג'ורדן, ‏הוא חזר היום הביתה לצפון קרוליינה.
‏חזר להתמודד עם הרגע הכי כואב ‏בשנה מטרידה גם כך.
‏בינתיים, הרצח של ג'ורדן מוסיף ‏תפנית מרה נוספת לצד האפל
‏בסיפור הצלחה כל-אמריקני.
‏אתם יודעים, זה ממש...
‏זה דבר ממש נורא ואיום לשוחח עליו.
‏אני זוכר את הטיסה אל... צפון קרוליינה.
‏מייקל לא הצליח לענוב עניבה.
‏אז נאלצתי לענוב למענו את העניבה, ‏וזה היה רגע כה קשה.
‏כה קשה בגלל הסיבה שלשמה באנו.
‏כולנו היינו יחד, וזה היה הרסני,
‏אבל היה מדובר בתמיכה. ‏נאלצנו לתמוך אלה באלה.
‏אימא שלי חזקה כל כך.
‏והדבר הראשון שהיא אמרה, ‏ "אתה חייב להכיר תודה",
‏ואני התחלתי לראות את הצד החיובי.
‏מייקל הוא זה שקם ודיבר, והוא דיבר, לדעתי,
‏על איזה מין אב הוא היה לו. ‏יותר אב אבל גם חבר.
‏הוא היה נוכח, דברים רבים ‏שהוא לא שיתף עם אף אחד אחר,
‏הוא שיתף את אביו.
‏אחד הדברים שהוא תמיד לימד אותי ‏היה לקחת את השלילי
‏ולהפוך אותו לחיובי.
‏אז התחלתי להביט בצד השני של זה,
‏וזה עזר לי להתגבר על זה.
‏- ג'יימס ר' ג'ורדן 1936 - 1993 -
‏כשאביו נרצח,
‏כל המאמרים, ההשערות שהועלו,
‏זו לא הייתה שעתה היפה של העיתונות.
‏- האם מייקל קשור ‏למוות המוזר של אביו? -
‏המוות האלים הצית ‏חצי תריסר תאוריות לגבי המניע,
‏חלקן כוללות קשר אפשרי להימורים.
‏- היעדר מניע גורר השערות ‏על הימורי הבן -
‏זה היה ממש רע. ממש לא הוגן.
‏- ג'סי ג'קסון טוען ‏לטיוח מות ג'ורדן -
‏תדמיינו שאביכם נרצח, ועכשיו מאשימים אתכם?
‏- סם סמית' ‏שיקגו טריביון -
‏זה היה ממש מתחת לחגורה.
‏- האם המוות לא מקרי? -
‏- יש עדות לבעיית הימורים של הבן -
‏זה כאב, אבל היו אנשים שירו חיצים ‏וממילא רצו לפגוע בי.
‏זה לא בא מאנשים שאהבתי,
‏או ממכרים שלי, שהיה להם אכפת,
‏אלה היו אנשים שנמאס להם שאני בצמרת.
‏הכדורסלן כוכב העל, מייקל ג'ורדן, ‏פרסם הצהרה ביום חמישי.
‏הוא הביע את זעמו על השערות התקשורת
‏שמקשרות בין התנהגותו לבין הרצח של אביו.
‏ג'ורדן אמר, "אני פשוט לא מסוגל להבין
‏איך אחרים יכולים לזרות בכוונה ‏מלח על הפצע הפתוח שלי,
‏ברמיזות שהטעויות בחיי
‏קשורות איכשהו למות אבי."
‏אין קמצוץ של ראיה ‏שקושר את האירוע המחריד ההוא
‏- בוב קוסטאס ‏NBC ספורטס -
‏להימורים של מייקל ג'ורדן,
‏או להיבט אחר בהתנהגותו של מייקל ג'ורדן.
‏לדברי המשטרה זו אך ורק אכזריות ותאוות בצע,
‏שג'יימס ג'ורדן ‏ "יכול היה להיות כל אחד מאיתנו."
‏מה שעדיין לא ברור ויישאר כך לזמן מה,
‏איזו השפעה יהיה לאסון הזה על מייקל ג'ורדן
‏ועל עתידו בשיקגו בולס.
‏כדורסל? לא חשבתי בכלל על כדורסל.
‏לא חשבתי על כדורסל עוד לפני שכל זה קרה.
‏- 21 באוגוסט 1993 -
‏כך שכרגע, הכול טנטטיבי ‏בלו"ז שלי מעתה ואילך.
‏דיוויד פאלק בא אליי בסעודת התרמה
‏שמייקל נתן לה חסות,
‏ואמר, "אתה לא תאמין, ‏אבל מייקל רוצה לפרוש."
‏אמרתי, "אני לא מאמין."
‏בשעתו, היינו אחרי שלוש אליפויות.
‏מילאתי את האחריות שלי לעיר,
‏לבולס, לחבריי לקבוצה.
‏לא ניסיתי להניא אותו, אבל אמרתי לו,
‏ "אל תחליט סופית עד שתדבר עם פיל."
‏איפה נערכה הפגישה?
‏במשרדו של ריינסדורף בברטו סנטר.
‏רק שניכם? ‏-כן.
‏כשסיפרתי לפיל, אמרתי, ‏"תראה, הגיע לי עד לכאן.
‏הספיק לי. נגמרו לי האתגרים. ‏נגמרה לי המוטיבציה." מיציתי.
‏זה היה... בחור צעיר שעבר דברים קורעי לב.
‏אתה מונע כישרון מהחברה, אבל אני מבין.
‏אתה יודע, אני מבין.
‏המשחק הראשון בסדרת האליפות ‏של ליגת הבייסבול,
‏כשהשיקגו וייט סוקס מקבלת את פני האלופה, ‏טורונטו בלו ג'ייז.
‏מייקל היה מתוכנן לזרוק את הכדור הראשון.
‏הוא זרק כדור ראשון במשחק הראשון ‏של סדרת הגמר בבייסבול.
‏ואז הוא עלה לתא פרטי עם משפחתו.
‏אני צופה במשחק פלייאוף של הווייט סוקס
‏- קולו של ג'רי קראוס -
‏בקומיסקי פארק.
‏בא ילד לומר, ‏ "מר ריינסדורף רוצה לדבר איתך."
‏אז עליתי ותפסתי את ג'רי, "מה קורה?"
‏הוא אמר, "מייקל פורש." אמרתי "מה?
‏לא. מה קורה? אל תתבדח איתי, זה עסק רציני."
‏הוא אמר, "לא, הוא פורש, ג'ר."
‏המשחק ההוא היה ביום שלישי,
‏ורציתי לעכב את הסיפור עד יום רביעי,
‏אבל הוא דלף.
‏חדשה מרעישה.
‏השיקגו בולס זימנו ‏מסיבת עיתונאים למחר בבוקר,
‏ונפוצו השערות ודיווחים
‏שמייקל ג'ורדן יפרוש מכדורסל לצמיתות.
‏אז מהומת אלוהים פרצה באצטדיון הבייסבול ‏בערב יום שלישי.
‏התקשורת ניסתה להיכנס לתא שלי ‏כדי להגיע למייקל. היה מטורף.
‏מייקל החליט לצאת ‏בצורה מסודרת בסיבוב השביעי.
‏ג'ורדן דוהר מקומיסקי פארק בלי להגיב.
‏מייקל דיבר איתך על זה?
‏כך גם בעלי השיקגו בולס, ג'רי ריינסדורף.
‏לפני שנמשיך הערב,
‏ידיעה שהתפרסמה מאוחר בעלת עניין עצום.
‏תגלית מרעישה הערב לתושבי שיקגו.
‏מקורות בשיקגו בולס אישרו
‏שמייקל ג'ורדן יכריז על פרישתו לאלתר,
‏במסיבת עיתונאים ברביעי בבוקר.
‏חדשות CBS ישדרו חי ‏את הכרזתו של מייקל ג'ורדן.
‏הסיקור שלנו יחל הבוקר בשעה 11:00.
‏- שישה באוקטובר 1993 -
‏אליסון, זו מסיבת העיתונאים האולטימטיבית.
‏כל צלם, כל כתב שהכרתי אי פעם בתחום
‏מכל אזורי המדינה, ‏החל בדיק שאפ, דרך טום ברוקאו,
‏וכלה בכל הממתינים פה להגעת
‏השחקן מייקל ג'ורדן, פמלייתו והנהלת הבולס.
‏בין אם תסכימו או לא
‏שזה אמור להיות ‏הסיפור החדשותי של השנה, זה כך.
‏קרוב ל-100 מצלמות מרחבי העולם.
‏תתכונן להכנסת המצלמה. ‏-ופי שלושה מזה כתבים.
‏הם באים מכל עבר, ‏משבועונים מקומיים וכלה ברשתות חדשות.
‏זו מחווה לנוכחות של מייקל ג'ורדן ‏בחיי האמריקנים
‏ככדורסלן הכי גדול אי פעם.
‏הנה הם באים. הנה הוא בא.
‏מייקל ג'ורדן עכשיו... נכנס.
‏הנה מייקל ג'ורדן כעת, תופס את מקומו בדוכן,
‏מוקף באבטחה.
‏קשה להגזים באובדן של מייקל ג'ורדן
‏להתאחדות הכדורסל הלאומית,
‏ולפעימות לבה של הקהילה בשיקגו.
‏הוא הוביל את הקבוצה הזאת ‏לשלוש אליפויות NBA, כמובן.
‏כוכב העל הוא שיחת העיר לעתים תכופות.
‏הפעם, הדיבורים הם יותר מקהלת מקוננות.
‏מייקל כולו חיוכים, בעצם.
‏ג'רי ריינסדורף, פיל ג'קסון, ג'רי קראוס.
‏אפילו נציב ה-NBA, דיוויד סטרן, נוכח.
‏זה נראה כמו הסעודה האחרונה.
‏זה יום מר-מתוק מאוד.
‏- ג'רי ריינסדורף ‏בעלי הבולס -
‏יש עצבות מסוימת,
‏כי הספורטאי הכי גדול ששיחק אי פעם ‏בספורט קבוצתי עוזב את המשחק,
‏אבל בעבורי זה יום שמח מאוד,
‏כי מישהו שאני מעריץ ומכבד...
‏עושה בדיוק מה שהוא רוצה לעשות.
‏אני משוכנע לחלוטין שהוא פועל נכון. מייקל?
‏תודה, ג'רי. אני טיפוס אופטימי מאוד.
‏אני מניח שהדבר החיובי הכי גדול שאקח
‏מזה שאבי לא נמצא פה איתי היום זה... ‏שהוא ראה את משחק הכדורסל האחרון שלי.
‏ויש לזה משמעות רבה.
‏משמעות המילה "פרישה"...
‏שתוכל לעשות מה שאתה רוצה מהיום ואילך.
‏אז אם אחפוץ לחזור ולשחק שוב,
‏אולי זה מה שארצה לעשות.
‏אולי זה האתגר שאזדקק לו ‏יום אחד במורד הדרך.
‏לא אסגור את הדלת הזאת.
‏הייתי שלם עם ההחלטה ההיא.
‏לחלוטין, במאת האחוזים.
‏אתם יודעים, הרגשתי מוכן.
‏הפרישה של מייקל ג'ורדן ב-1993 ‏הייתה מעין רעש אדמה,
‏מרגעי "איפה היית כששמעת את הבשורה".
‏וישר חשבת, "למה?"
‏- למה? -
‏איש לא מצא היגיון בכך שמייקל פשוט עזב.
‏יש לזה פן אחד
‏שאולי יש לציין, ולא ארצה להישמע שלילי,
‏- לסטר מונסון ‏שיקגו טונייט -
‏אבל מייקל עזב בפתאומיות ‏באמצע חקירת הימורים.
‏תביטו בחלק מהאירועים שקרו לאחרונה.
‏אביו נרצח באורח טרגי.
‏הועלו כמה שאלות לגבי ההימורים שלו.
‏ומתחילים לחבר כמה נקודות וחושבים, ‏"האם הכול קשור?
‏האם זו השעיה סודית?"
‏הפרישה, היו כמה אנשים שאמרו,
‏"דיוויד סטרן השעה אותו. הכול בכאילו. ‏זו השעיה, נכון?"
‏וזה... נפוץ.
‏אתם אומרים לי שדיוויד סטרן,
‏- מארק ונסיל ‏מחבר, "רר אייר" -
‏הקפיטליסט האולטימטיבי, ‏לוקח את השחקן מספר אחת שלו
‏ואת המועדון מספר אחת שלו,
‏וחד צדדית מחליט לחתוך את ערכם
‏של שאר מועדוני הליגה בהוצאתו,
‏ובהוצאת הבולס בפועל...
‏בגלל איזה עונש סודי, ‏ואיש מעולם לא גילה את זה?
‏מה דעתך לגבי התאוריה
‏שהנציב סטרן השעה את מייקל ל-18 חודשים?
‏איך אתנסח בעדינות?
‏זיבולים מוחלטים.
‏תוכל להשתמש בזה? זיבולים מוחלטים.
‏היו כל כך הרבה דיווחים ספקולטיביים.
‏- האם הפרישה היא תחבולה? -
‏סיפורי העם, האגדה האורבנית ‏היא שהרחקתי אותו כי הוא הימר.
‏- דיוויד סטרן ‏נציב ה-NBA -
‏מגוחך. זה מעולם... זה לא מבוסס על עובדות.
‏אני יכול לדפוק על השולחן ולומר שזו דיבה,
‏שקר משמיץ וכולי. זה פשוט לא נכון.
‏מעולם לא היה ולעולם לא יהיה, ‏לא משנה כמה פעמים השאלה תישאל.
‏אז מייקל ג'ורדן עזב את הליגה ‏מרצונו ב-1993?
‏אכן, כן.
‏לא פרשתי כי הוא סילק אותי,
‏או שהושעיתי לשנה וחצי.
‏זה לא נכון. אין בזה מן האמת.
‏הייתי צריך הפוגה, ‏אבא שלי הלך לעולמו, ופרשתי.
‏ופרשתי במחשבה שלא אשוב.
‏עניין הקנוניה היה מטופש,
‏כי אני ישבתי איתו שנה קודם לכן ‏והוא אמר לי מה הוא יעשה.
‏- יוני 1992 -
‏זה היה בקיץ 1992, בקיץ של נבחרת החלומות.
‏ראו שהוא ממש עייף.
‏עייף ככל שהוא נראה ומותש ככל שהוא נראה,
‏אמרתי, "אז מה תעשה?"
‏הפוגה ארוכה, והוא אמר, "אדהים את העולם."
‏הוא אמר, "כעת אפרוש ואשחק בייסבול."
‏ואמרתי, "מתי?"
‏והוא אמר, "הייתי עושה את זה כעת,
‏אלא שבירד ומג'יק מעולם לא זכו ‏שלוש פעמים ברציפות,
‏ואני חייב לשחק באולימפיאדה,
‏אבל אלמלא זה, הייתי משחק בקיץ הזה."
‏- שבעה בפברואר 1994 -
‏המופע המרכזי החל ב-10:45 הבוקר.
‏מייקל ביצע סדרת אימונים, ‏כולל עמדות שדה, תפיסות וזריקות.
‏כשתמו אימוני החבטות,
‏אם-ג'יי הלך למסיבת העיתונאים שלו, ‏והשמועה הפכה למציאות.
‏תודה לכולכם שבאתם הנה היום ‏וזכיתם להצצה על מייקל.
‏אחרי שצפינו בהתקדמות
‏של מייקל בחודשיים האחרונים,
‏ארצה להכריז שהשיקגו וייט סוקס
‏מזמינים אותו
‏-רון שלר -
‏למחנה המייג'ור ליג בסרסוטה.
‏נקווה שיש לך עט. ‏-יש לי עט.
‏בנוסף לבולס, ‏הייתי הבעלים של השיקגו וייט סוקס,
‏וכשמייקל הוחתם לשחק בייסבול,
‏המשכתי לשלם על חוזה הכדורסל שלו,
‏שזה קצת יותר משלושה מיליון דולר לשנה.
‏לא הייתה סיבה לשלם לו, ‏פרט לכך ששכרו היה נמוך כל הקריירה שלו,
‏והוא הכניס המון כסף להמון אנשים.
‏עכשיו תדמיינו את זה. ‏סוף הסיבוב התשיעי, הבסיסים מלאים, 3-2.
‏מייקל ג'ורדן חובט ליציעים.
‏מייקל ג'ורדן קיבל מה שהוא רצה.
‏הוא שוב טירון.
‏רבים אולי חושבים שזה... מטורלל.
‏אולי זה כך, אבל אני עושה משהו ‏שבחרתי לעשות.
‏וזה הניסיון להגשים חלומות שהיו לי כילד.
‏הוא תמיד אהב לשחק בייסבול.
‏אנחנו חשבנו שהוא יהיה ‏שחקן בייסבול מקצועני כשגדלנו, כילדים.
‏- לארי ג'ורדן ‏אחיו של מייקל -
‏הוא אוהב בייסבול, ‏ואביו תמיד רצה שהוא ישחק בייסבול.
‏זכורה לך השיחה האחרונה שלך איתו?
‏התווכחנו, אני והוא.
‏התווכחנו על זה שאשחק בייסבול.
‏"אבא, אני רוצה לשחק בייסבול.
‏אני שוקל לפרוש, אני רוצה לשחק בייסבול."
‏וכל מה שהוא אמר היה, "תעשה את זה."
‏כי התחלתי מבייסבול בגללו.
‏זה תמיד היה החלום של אביו, ‏שהוא יהיה שחקן בייסבול.
‏כך שלא ניסיתי להניא אותו, אבל אמרתי לו,
‏ "הבייסבול קשה בהרבה משאתה חושב."
‏אמרתי, "באיזו עמדה תשחק?" ‏הוא אמר, "שדה חוץ."
‏- טים גרובר, מאמן אישי -
‏אז אמרתי, "מייקל, בוא נבין פה משהו."
‏אמרתי, "אימוני הכושר יהיו שונים לגמרי.
‏שתי שיטות שונות לגמרי ‏לאימון הגוף והשרירים.
‏זה יהיה הרסני למשחק הכדורסל שלך."
‏הוא אמר, "לא אכפת לי. נכנסתי לבייסבול."
‏הוא שיחק בייסבול עד גיל 17.
‏ואז הוא לא שיחק שוב בייסבול עד גיל 31.
‏אנחנו לא מעלים אף אחד לרמת דאבל-איי ‏בסיום המכללה או התיכון,
‏כי זו רמה גבוהה מדי.
‏הם מתחילים מרמת טירון או סינגל-איי.
‏אבל זה היה בלתי אפשרי עם מייקל,
‏כי תשתיות התקשורת ‏לא היו מספקות מתחת לדאבל-איי.
‏אז הצבנו אותו כדאבל-איי, ‏אך ורק כדי להתמודד עם התקשורת.
‏מייקל ג'ורדן נשלח לבירמינגהם בארונס,
‏חממת הדאבל-איי של השיקגו וייט סוקס.
‏כשגילינו שהוא מגיע ‏לקבוצת בירמינגהם הפעילה,
‏נותרו כארבעה ימים לאימוני האביב, ‏ופשוט אמרתי,
‏"היי, אני טרי, ‏ואני מניח שאהיה המנג'ר שלך."
‏- בירמינגהם, אלבמה -
‏- ברוך הבא מייקל -
‏אני זוכרת אותו בבירמינגהם, אלבמה.
‏בחיים לא היית חושב שזה משחק מיינור ליג.
‏לא להאמין איזו המולה, התרגשות.
‏מעולם לא קיבל טירון אחד ‏תשומת לב רבה כל כך.
‏אנשים שוכבים על האדמה ‏בשביל הצצה על אם-ג'יי.
‏כתבים וצלמים ממשיכים להגיע מכל רחבי תבל.
‏אזלו הכרטיסים ‏בכל מגרש בייסבול שהגענו אליו.
‏כולם רצו יחס ממנו.
‏חבטה יפה, מייק.
‏היה די אופנתי לעשות פרצוף ‏על זה שהוא משחק בייסבול.
‏אחרי שפגשתי אותו, הבנתי במהרה ‏עד כמה הוא מכבד את מה שאנחנו עושים.
‏עוד הגשה אל מייקל. חבטה בלולאה. ‏תושג לפחות נקודה אחת.
‏מה שאנשים שוכחים לגבי העונה ההיא,
‏שהוא התחיל מרצף חבטות ב-13 משחקים.
‏ג'ורדן, חובט לשמאל השדה.
‏ג'ורדן משיג שתי נקודות מימין למרכז השדה.
‏כל ערב, באותו רצף חבטות ב-13 משחקים,
‏די אמרתי, "מתי זה יקרה?" ובסוף זה קרה.
‏הוא לא נתקל בכדור מהיר לאזור הפסילה
‏במשך חודש וחצי אולי.
‏עכשיו ניסו לפסול אותו בכדורים מעוקלים,
‏והיה כדור מעוקל אחרי כדור מעוקל וכן הלאה.
‏והוא הניף מול כל כדור שהוגש.
‏פסילה שנייה ברצף של מייקל ג'ורדן.
‏היו לו הרבה כדורים מעוקלים ‏בשני הערבים האחרונים, מה?
‏רצף החבטות באפריל היה במזל.
‏באותו שלב, התקשורת הארצית פשוט ירדה עליו.
‏- ג'ורדן לא בליגה שלו -
‏אני חושב שסיכוייו להיות טוב ‏הם אפסיים כמעט.
‏משחק ו... לא משלים את המהלך.
‏רק משום שאתה נחשב לטוב ביותר ‏ששיחק אי פעם כדורסל,
‏זה לא אומר שתהיה לך הצלחה דומה ‏במגרש הבייסבול.
‏ואז שמו אותו על השער ‏של ספורטס אילוסטרייטד.
‏הוא מפספס הגשה במרחק כזה בערך,
‏וכתוב: "לך הביתה, מייקל! ‏ג'ורדן מבייש את הבייסבול."
‏זכור לי שראיתי את זה וחשבתי, "אוי לא".
‏הוא קורא לזה "החלום שלו", ‏שהוא רוצה לשחק במייג'ור ליג.
‏אני קורא לזה "אשליה".
‏הוא לא דיבר שוב לעולם ‏עם מישהו מספורטס אילוסטרייטד.
‏חשת נבגד בגלל השער של המגזין?
‏בהחלט.
‏מעולם לא רואיינתי לזה.
‏הם באו לבקר אותי,
‏בלי להבין את התשוקה שלי בשעתו.
‏אם רציתם לשאול שאלה...
‏ואז אם בא לכם לכתוב את זה, תכתבו.
‏זה בסדר. אין בעיה. זו דעתכם.
‏אבל לא מזיז לי מה אנשים עושים. ‏זה מה שאני רוצה לעשות.
‏אני לא עושה מה שלדעתם עליי לעשות.
‏אבי כבר אמר לי שאני עושה את הדבר נכון, ‏ועשיתי את זה.
‏הריחוק מכדורסל סיפק לו הזדמנות
‏להסתגל לחייו בלי אבא שלו...
‏וכדי להמשיך הלאה.
‏אז מתי תרצה להיכנס לכלוב?
‏ב-7:30? ‏-אהיה שם.
‏זה תדלק אותי יותר מכול, ‏ודחף אותי לגרום לזה להצליח.
‏ "אני חייב לצמצם פערים, אבל אעשה את זה."
‏היו לי יבלות דפוקות, עור עבה, מהנפת המחבט.
‏- 30 ביולי 1994 -
‏מוסר העבודה שלו היה הכי טוב שנתקלתי בו.
‏הוא חבט השכם בבוקר. ‏הוא חבט מול מכונת הכדורים המעוקלים.
‏הוא היה בא אחרי אימוני החבטות הרגילים,
‏חבט עוד לפני המשחק, ‏ואז היה חובט שוב אחרי המשחק.
‏עד שהגיע אוגוסט,
‏אפשר היה לראות שזה מצטבר,
‏והוא הלך והשתפר כל הזמן.
‏...בשביעי.
‏זה כדור גבוה, וזה עמוק, זה רחוק ו... נעלם!
‏הום ראן. מייקל ג'ורדן. הבארונס מובילים.
‏הוא חבט יותר מ-200. ‏זה היה מדהים שהוא הצליח כל כך.
‏אני לא מאמין שהוא באמת חבט 202 ‏והשיג 50 הקפות.
‏היו לנו הרבה שחקנים מבטיחים ‏שלא השיגו 50 הקפות.
‏לדעתי, עם 1,500 ניסיונות לחבוט,
‏הוא היה מוצא דרך לעלות למייג'ור ליג.
‏חבטה וכדור גבוה!
‏אני חושב שהזמן שהוא בילה בבייסבול ‏ניקה את הראש שלו,
‏כמובן ממה שקרה לאביו.
‏כשאתה בדרכים עם שחקני בייסבול,
‏אתה נמצא איתם.
‏המשפחה שלך לא נוסעת איתך
‏אז אתה מבלה עם החבר'ה שאיתך,
‏ואלה היו כל חבריו לקבוצה.
‏אני חושב שהוא נהנה מזה עד מאוד.
‏בטח, הייתי סמל גדול, אבל...
‏הם נהגו בי כמו שרציתי שינהגו בי.
‏סתם אחד מהחבר'ה.
‏זה היה טוב. זה הועיל לו.
‏הוא חזר להיות שוב ילד.
‏- אוגוסט 1994 -
‏- אפריל 1998 -
‏הלחשושים בליגה לפני הפלייאוף
‏היו שהשיקגו בולס פגיעים.
‏שמענו אותן הצהרות בעבר,
‏מצד המלומדים לכאורה,
‏אבל אולי השנה יש צדק בדבריהם,
‏במיוחד אחרי שהניו ג'רזי נטס, ‏מוכת הפציעות שממוקמת שמינית,
‏גררה את המחזיקה בחמש אליפויות להארכה.
‏בכל פעם ששיחקנו טוב וניצחנו במשחקים,
‏- טוני קוקוץ' ‏פורוורד בבולס -
‏הכול היה טוב.
‏אבל כולם תמיד היו דרוכים בקרבת מייקל ‏אחרי משחק גרוע כזה.
‏הוא נהג לומר, "בני זונות שכמותכם, ‏לא עשיתם כלום היום.
‏מחר תבואו מוכנים לאימון."
‏התאוריה שלו הייתה, ‏"אם אתם לא עומדים בלחץ שלי,
‏- סטיב קר ‏גארד בבולס -
‏לא תעמדו בלחץ של הפלייאוף."
‏אז הוא ניבל את הפה באימונים.
‏הוא התנפל על חבר'ה.
‏הוא אתגר חבר'ה.
‏כן, אני זוכר, כן.
‏- סקוט בורל ‏פורוורד בבולס -
‏הוא רוצה לנצח, ‏וחייבים להרוויח הכול בשיקגו.
‏שום דבר לא היה קל. שום דבר לא ניתן לך.
‏כדאי שתלך ותרוויח את זה. ‏והרווחת את זה באימון.
‏סקוט בורל.
‏מה קורה, סקוט?
‏אתה מוכן היום?
‏נקרע לכם היום את התחת.
‏כן, אני יודע. אנחנו פצועים.
‏היי, כשהכלב השוטה מוכה, שיישאר מוכה.
‏כן, אבל תיזהר ממנהיג הלהקה,
‏הוא ינשוך לך את הצורה.
‏הם פשוט ירדו על סקוטי, ‏וסקוטי רק חייך אל מייקל,
‏- ג'אד בוכלר ‏פורוורד בבולס -
‏קיבל את זה והשיב לו אש.
‏סקוט, אני מייעץ לך ‏לשמור על מישהו אחר, למשל על ג'אד.
‏אתה לא מסוגל לשמור אפילו על ג'אד.
‏לא בא לי... אני רוצה לשמור עליך.
‏לא בא לך... היי.
‏אם תצליח לשמור עליי,
‏יש 290 ומשהו משרות שמחפשות אותך.
‏סקוט שלי.
‏סקוטי בורל היה בחור מוכשר.
‏וסקוט בורל, כדורסלן יוצא מהכלל
‏מאוניברסיטת קונטיקט...
‏לסקוטי חסרה מחויבות לנחישות, לרצינות.
‏כך שהוא נהפך לבחור שדחפתי,
‏דחפתי ודחפתי.
‏ניסיתי לגרום לו לריב איתי כמה פעמים, ‏במובן החיובי.
‏רק לחלץ ממנו, "טוב, בנאדם,
‏נמאס לי שאתה נטפל אליי." התנהגות כזו.
‏מעולם לא הצלחתי...
‏הוא כזה בחור נחמד.
‏אבל ידעתי שנזדקק לו מתישהו.
‏ושהוא יזכור את זה,
‏והוא יצא וייאבק.
‏זבל. אל תביא לי זיבולים.
‏אתה משחק עם הבחור
‏בעל הדרישות הכי גבוהות ‏שהיו אי פעם לכדורסלן.
‏אתה רוצה לעמוד באתגר הזה.
‏זה קשה. אהבה קשוחה.
‏אתה חייב לצאת ולבצע את עבודתך.
‏לך תושיב את התחת שלך! הגיעה שעת המשחק!
‏זה תשע, שפוט!
‏היי, סקוט בורל, איפה הפה שלך עכשיו, אחי?
‏הוא נהיה לוחמני באימונים, ‏ואולי התגרה באנשים.
‏נאלצתי לדבר קצת על מתינות,
‏פיוס ושמירה על רמה של חברותא.
‏גם זה התפקיד שלך, כחלק מהיותך הקפטן.
‏הלך הרוח שלי היה לצאת ולנצח בכל מחיר.
‏אם לא תרצה לחיות עם משטר כזה,
‏אתה לא צריך להימצא לצידי,
‏כי אלעג לך עד שתגיע לרמה שלי.
‏ואם לא תגיע לאותה רמה, אז יהיה לך גיהינום.
‏למה אתה דופק כל הזמן את המהלך, ‏בן זונה גדול ושמן?
‏תעשה צעד וחצי, טמבל!
‏אנשים פחדו ממנו.
‏היינו חבריו לקבוצה ופחדנו ממנו. ‏היה פשוט פחד.
‏תתפוס את הכדור כשאני זורק אליך.
‏הרגע זרקתי אליך.
‏תתעלמו ממנו...
‏מרכיב הפחד של אם-ג'יי היה כה מוחשי.
‏כן, בל נטעה. הוא היה מניאק. הוא היה מנוול.
‏הוא עבר את הגבול אינספור פעמים.
‏אבל בחלוף הזמן, כשחושבים בדיעבד
‏מה הוא ניסה להשיג בעצם,
‏חושבים, "כן, הוא היה אחלה חבר קבוצה."
‏הוא לחץ על כולנו להשתפר.
‏- ביל וונינגטון ‏סנטר בבולס -
‏כי הוא רצה לנצח.
‏ותנחשו מה? זה עבד.
‏היינו די זקוקים לזה, אתם מבינים אותי?
‏הייתי צריך שהוא יהיה האיש הרע, האיש הקשוח.
‏כל הערב לא הצלחת לקלוע בניתור.
‏כמה קלעת? קלעת אחד, לא?
‏אחד משבעה.
‏אני מרחם עליך, גבר, החתול שלך חולה. ‏תלך הביתה ותאכיל אותו פורינה.
‏לסקוט יש אישיות נהדרת.
‏הוא קיבל את זה כמו גבר ואימץ את זה.
‏קדימה, סקוט בורל.
‏אם תרצה להיות בקבוצה, ‏כדאי שתעשה משהו נכון.
‏תקלע זריקת עונשין.
‏תרקוד.
‏בבקשה.
‏מדי יום ביומו הוא ילחץ וילחץ, ‏לנסות להביא אותך למקום שלו,
‏אבל אני לא בטוח שהוא יודע ‏שרק הוא מסוגל להשיג יעדים כאלה.
‏אבל הוא מסוגל לדחוף אחרים ‏לנסות להשיג את זה.
‏- אפריל 1998 -
‏- אוקטובר 1993 -
‏הבולס קיימו היום ‏אימון כושר ראשון בלי מייקל ג'ורדן.
‏עמוד התווך איננו אחרי עידן של תשע שנים,
‏מה שהותיר את הבולס ‏עם כמה אתגרים חשובים וסימני שאלה
‏לגבי העונה הקרובה.
‏זו הזדמנות נהדרת לכדורסלנים ‏שרצו תפקידים גדולים יותר
‏בקבוצה לקחת אחריות ולמלא נעליים.
‏סקוטי יצא כעת מצלה של דמות גדולה,
‏וכעת כל האור מופנה עליו.
‏פשוט צריך לשים מאחור ‏את הסיפור של מייקל ולהמשיך הלאה.
‏כלומר, החיים שלנו ממשיכים, ‏המשחק ממשיך, הכדורסל ממשיך.
‏עכשיו פיפן בתנועה.
‏פיפן מאיץ. פיפן באזור הצבע. ‏וזה סקוטי פיפן איכותי.
‏ריידר מתרומם ונחסם על ידי סקוטי.
‏הוראס גרנט רץ משמאל. פיפן מימין.
‏סקוטי מחזיר לסטיב קר. זורק ל...
‏הזמן הולך ואוזל. נחטף... סקוטי! ‏על ידי פיפן!
‏והטבעה בסיבוב!
‏בחיי!
‏סקוטי היה הממריץ העיקרי, ‏יזם, מארגן ההתקפה.
‏הוא ממש נכנס לתפקיד הזה.
‏איך הקבוצה הסתדרה בעונה הראשונה בלי מייקל?
‏מעולה.
‏אף אחד לא צעק עליהם.
‏הם קיבלו הרבה זריקות.
‏מייקל היה רק חובט בסובבים אותו,
‏ולסקוטי היה מגע רך בהרבה.
‏הוא זה שהיה מנחם אותך כשהמצב היה לא טוב,
‏שם עליך יד ואומר, ‏ "תחזיק מעמד. אתה תהיה בסדר."
‏כולם ציפו שאנסה להיות הכוכב,
‏אבל ניצחנו כחבורה ולמדנו לשחק ביחד,
‏לחלוק בכדור ולנצח ביחד.
‏בעונה המסוימת ההיא, כשמייקל נעדר,
‏זו עונת האימון הכי טובה של פיל.
‏המאמן, שמעתי את צ'אק דיילי אומר,
‏"בואו נראה שהתקפת המשולש ‏עובדת כעת בלי מייקל."
‏הוא באמת אמר את זה? ‏-כן.
‏חכו שאראה את צ'אק.
‏כולם ביקרו את המשולש
‏ואמרו, "זה עובד כשמייקל נמצא."
‏אבל באותה שנה מסוימת ‏השחקן הכוכב שלו היה פיפן,
‏שלא היה קלע.
‏הוא מסייע...
‏והם ניהלו את המשולש בשלמות.
‏טוני קוקוץ' עושה מהלך מקו הבסיס. ‏חזרה לוונינגטון. פקסון.
‏מסירה לסקוטי, אל הקו.
‏סטיב קר נכנס פנימה, מוסר לוונינגטון.
‏הפתעה נוספת לבולס הייתה העלייה ‏של טוני קוקוץ' הטירון,
‏כוכב העל הבינלאומי מקרואטיה.
‏הוא הגיע לבולס אחרי חיזור ממושך
‏מצד הג'נרל מנג'ר, ג'רי קראוס.
‏לאלה...
‏לאלה מכם שמספר שבע חדש להם,
‏מספר שבע באירופה ‏הוא המספר הכי פופולרי ביבשת.
‏צעירים רבים רוצים להיות כמו טוני.
‏הוא היה שחקן אירופי טיפוסי בשעתו,
‏שהיה קלע מדהים, אבל לא חזק בהגנה.
‏אחד על שלושה, ותנחשו מה, הוא קלע.
‏פיל היה נוקשה איתו.
‏טוב, הבנתי את החלק הזה,
‏שבבואי לכאן שום דבר לא יינתן לי,
‏רק משום שהייתי ממש טוב באירופה.
‏מובן שנדרש זמן להוכיח דברים לשני הצדדים.
‏בעונה ההיא ניצחנו הרבה.
‏והשיקגו בולס תתקדם לסיבוב השני, הגמר...
‏הרגשתי, "טוב, יש סיכוי
‏שאולי נגיע לגמר ה-NBA בלי מייקל."
‏- חצי גמר המזרח 1994 ‏משחק 3 -
‏- ניקס - בולס ‏ניקס מובילים 0-2 -
‏בסוף שיחקנו נגד הניקס בחצי גמר המזרח.
‏פיגרנו 2-0 וניסינו להחיות את הסדרה.
‏- ניו יורק ניקס 100 ‏שיקגו בולס 102 -
‏פטריק יואינג קלע קליעה ‏שהשוותה את המשחק כשתי שניות לסיום,
‏והייתה סכנה שנפסיד על המקום בכל הסדרה.
‏שיקגו. הם לוקחים את פסק הזמן האחרון שלהם
‏לתכנן זריקה, כשעל השעון 1.8 שניות.
‏אז הלכנו לספסל ויש לי מהלך
‏שטוני ביצע בעבר וקלע בעבר.
‏ברור לי שהוא מסוגל.
‏באמת קלעתי הרבה זריקות ‏של השנייה האחרונה במהלך העונה.
‏מוסר לאחור. טוני, שלשה ארוכה. ‏כן! הבולס מנצחת!
‏- 10 בנובמבר 1993 -
‏זה קוקוץ' שקולע משמאל...
‏- 25 בדצמבר 1993 -
‏- 21 בינואר 1994 -
‏זה אצל טוני. הוא מתרומם. זהירות! הוא קלע!
‏בכל אופן, תכננתי את זה וזה הכעיס את סקוטי.
‏חשתי שזה עלבון, כשזה בא מפיל.
‏אני הייתי הכי מסוכן בקבוצה שלנו,
‏אז למה אתה מבקש ממני למסור את הכדור?
‏זו עונה שבה הוא נטל את התפקיד של מייקל.
‏הייתה לו עונה מצטיינת.
‏הוא חשב שהוא זה שצריך לזרוק.
‏אז ג'ים קלמונס ניגש ואמר שסקוטי לא ייכנס.
‏ופיל אמר, "מה זאת אומרת הוא לא ייכנס?"
‏ושאלתי, "אתה בפנים או בחוץ?" והוא אמר,
‏ "אני בחוץ."
‏אני זוכר שפיל אמר, "שיזדיין. ‏פיט מאיירס, תיכנס."
‏כשפיפ סירב להיכנס למשחק הזה...
‏- הוראס גרנט ‏פורוורד בבולס -
‏זה היה כמו רגע מאזור הדמדומים. ‏ "מה לעזאזל קורה?"
‏סקוטי יושב בצד.
‏משונה, לא? שהוא יושב בצד.
‏נותרו 1.8 שניות, ואין פסקי זמן לבולס.
‏מאיירס, מוסר מבחוץ.
‏קוקוץ', לניצחון...
‏ניצחון לבולס!
‏קוקוץ' עם הצלה של החיים. בחיי!
‏איזה סל של טוני קוקוץ' עם הזמזם.
‏הייתי אומר ששמחתי, כמובן, על הקליעה
‏אבל כל המצב, אפילו בירידה לחדרי ההלבשה,
‏ראו שכולם עצבניים שהמצב לא תקין.
‏לא ידענו איך להתנהג ‏כי סקוטי הוא מחברי הקבוצה החביבים,
‏מהאנשים החביבים עלינו בעולם.
‏הוא נטש אותנו, ולא האמנו שזה קרה.
‏זה היה... הרסני.
‏מה שהוא עשה, אתה לא מצפה לזה מחבר קבוצה.
‏אז הלכתי ודיברתי על זה עם הקבוצה,
‏זה משהו שחשבנו שלעולם לא יקרה,
‏שנפסיק לשחק.
‏"זה השפיע עלינו כקבוצה, סקוטי, ‏שעשית את זה."
‏אבל מה שהכי זכור לי, ‏זה ביל קרטרייט אחרי המשחק.
‏ביל קרטרייט קם ונשא נאום...
‏אמר, "פיפ, אכזבת אותנו. אני לא מאמין." ‏והוא התחיל לבכות.
‏דמעות זלגו על פניו והוא אמר,
‏ "סקוטי, אני לא מאמין שנטשת אותנו ככה."
‏עשינו דרך ארוכה מדי בקבוצה הזאת, ‏מכדי לסיים ככה.
‏- ביל קרטרייט ‏סנטר בבולס -
‏סקוטי דמע והיה נסער, הוא הבין, "טעיתי.
‏חשבתי שאני גדול יותר מהמשחק. אני לא."
‏והוא התנצל בפנינו.
‏אני חושב שהחלק הכי גרוע היה ‏שידענו שזה לא באופיו של סקוטי.
‏ידענו שזה לא הוא,
‏וידענו שזה יכתים את המוניטין שלו.
‏למחרת הייתה שיחת טלפון ממייקל.
‏הוא אמר, "אני לא יודע אם סקוטי ‏יתגבר על זה אי פעם."
‏זה תמיד יחזור לרדוף אותו
‏בשלב כלשהו בשיחה כלשהי.
‏לפיפ יש יותר שכל מזה.
‏זה מאותן תקריות שאני מצטער שהיא קרתה,
‏אבל אילו הזדמן לי לחזור על זה שוב, ‏כנראה לא הייתי משנה אותה.
‏אז הימים העוקבים היו חשובים מאוד.
‏היינו צריכים להתמקד מחדש ‏ולחזור לעניינים בשאר הסדרה.
‏- חצי גמר המזרח 1994 ‏משחק 6 -
‏- ניקס - בולס -
‏מסירה מעולה. בחיי! הו, מותק!
‏לסקוטי הייתה סדרה נהדרת והוא עשה מהפך.
‏סקוטי פיפן ניגש הרגע ‏להגיד לספייק לי כמה דברים, מקרוב.
‏כולנו כיבדנו את ההתנצלות שלו והמשכנו הלאה.
‏היינו קרובים מאוד לריצה לצמרת הפלייאוף.
‏- חצי גמר המזרח 1994 ‏משחק 7 -
‏- בולס 77 - 87 ניקס -
‏אבל הפסדנו במשחק השביעי לניקס בגרדן.
‏היה מסע נהדר
‏למועדון של השיקגו בולס העונה,
‏למרות האובדן של מייקל ג'ורדן.
‏הוא רצה שקט מהמצלמות כדי לצפות ‏ברגעים האחרונים של חבריו לשעבר.
‏אין הבדל מאוהד, אתם יודעים?
‏וג'ורדן האוהד צפה בשידור חוזר ‏של הניסיון העקר של הבולס.
‏אעדיף פשוט... לעשות את זה בפרטיות ‏כך שלא יהיה,
‏ "טוב, הוא משתוקק לחזור למשחק."
‏או דברים כאלה.
‏אני שמח היכן שאני. אבל אני עדיין אוהד.
‏אני אוהב את הקרבה למשחק. ‏אני אוהב לצפות בו.
‏- מאי 1994 -
‏- אפריל 1998 -
‏- סיבוב ראשון אזור המזרח 1998 ‏משחק 2 -
‏- ניו ג'רזי נטס - שיקגו בולס ‏הבולס מובילים 1-0 -
‏בואו נצא ונשחק חזק. ‏נוכיח שאנחנו טובים יותר ממשחק 1.
‏קדימה, חבר'ה.
‏והנה,
‏המשחק השני בין הניו ג'רזי נטס לשיקגו בולס.
‏קרופורד יקפיץ ונצא לדרך.
‏פיפן חוזר. מוצא את קר לבד. ‏וזה מה שבדרך כלל קורה.
‏הטבעה בסיבוב של ביל וונינגטון.
‏ביל וונינגטון. מאיפה זה בא?
‏זו זריקת מרץ רצינית לשיקגו בולס.
‏הספסל שלהם נמרץ בהרבה היום,
‏אגרסיבי בהרבה, מחפש זריקות.
‏ושיקגו מנצחים בשני משחקי הבית,
‏אבל התברר שזה קשה יותר מכפי שהם ציפו.
‏בהמשך, המשחק השלישי בטוב מבין חמישה.
‏והבולס יכולים להשלים הערב ניצחון סוחף.
‏ובורל חודר לצבע בליי-אפ קל.
‏בורל זורק עוד שלשה וקולע. סקוט בורל...
‏איזה משחק יש לו. בחיי...
‏בורל, קולע תשע מ-11, 23 נקודות.
‏ליטושים אחרונים, ג'ורדן חד.
‏הזמן נגמר. ‏והשיקגו בולס גורפת את הסיבוב הראשון.
‏- בולס 116 - נטס 101 -
‏אז סקוט בורל עם 23 נקודות הערב.
‏התוצאה הסופית, 116-101. ‏הבולס הובילה בזכות 38 הנקודות של האיש הזה.
‏אחד נגמר ועוד שלושה נותרו,
‏על מנת שהשיקגו בולס יזכו באליפות השישית.
‏ניו ג'רזי נטס הודחה בשלושה משחקים רצופים.
‏הבאה בתור, שארלוט הורנטס.
‏כולנו יודעים שמייקל עיקש במגרש.
‏במגרש הוא בא לעבוד,
‏אבל הוא בחור טוב מחוץ למגרש.
‏אפשר להירגע במחיצתו מחוץ למגרש. ‏הוא מצחיק, הוא כיפי.
‏אהבת את שאלת ה "כן או לא"? כן. ‏-הייתה לי בעיה עם שאלת ההמשך.
‏כן, אני יודע. לכן עניתי "כן".
‏מה קורה, שותף?
‏סטיב. ‏-מה שלומך, מייק?
‏סטיב? ‏-נעים להכיר.
‏אתה מכיר אותו? מה שמך?
‏אני ג'רי. ‏-נעים להכיר.
‏מייק, אפשר לקבל חתימה? ‏-בטח.
‏יש לי נעליים שלך. אני מודה לך. ‏-באמת?
‏ועוד איך, כן.
‏תוכל לחתום על זה בזריזות?
‏היי, אני אספן. אתה חייב לי 1,000 דולר.
‏הוא גם ישלם.
‏לכמה זמן אתם בעיר?
‏לא יודע, אולי נעזוב הערב.
‏באנו בנסיעה מקונטיקט. ‏-כן?
‏כן, זו נסיעה של 14 שעות בערך.
‏לאוניברסיטת קונטיקט יש קבוצת נשים מעולה.
‏היית חייב להגיד את זה, מה? ‏אבל גם לקרוליינה יש.
‏לא, כלומר, זו לא ירידה.
‏גם לקרוליינה.
‏מחוץ למגרש הוא היה ידידותי. הוא היה סלחן.
‏הוא היה נחמד. אבל כחבר קבוצה, ‏היו לו ציפיות מסוימות.
‏האם הוא היה בחור נחמד?
‏אין אצלו נחמדות.
‏עם הלך רוח כמו שלו, ‏הוא לא יכול להיות בחור נחמד.
‏היית מתקשה להימצא בחברתו
‏אלמלא אהבת באמת לשחק כדורסל.
‏הוא קשה.
‏לאורך השנים, אתה חושב שהאינטנסיביות הזאת
‏באה על חשבון המוניטין של בחור טוב?
‏טוב, כלומר...
‏אני לא יודע.
‏לניצחון יש מחיר.
‏ולמנהיגות יש מחיר.
‏אז משכתי אנשים כשהם לא רצו להימשך.
‏אתגרתי אנשים כשלא רצו להיות מאותגרים.
‏והרווחתי את הזכות הזאת ‏כי חבריי לקבוצה שבאו אחריי
‏לא סבלו את כל מה שאני סבלתי.
‏מייקל ג'ורדן נאנק מכאב.
‏מייקל ג'ורדן הורד מהמגרש. הוא נפצע.
‏וג'ורדן נחת חזק ונפצע.
‏הפיסטונס המשיכו הלאה,
‏אבל חייבים לרחם על האיש הזה שכאן.
‏הוא שיחק מכל הלב.
‏ברגע שהצטרפת לקבוצה,
‏חיית באמת מידה מסוימת שבה אני שיחקתי,
‏ולא התכוונתי לקבל פחות מזה.
‏אם זה אומר שנאלצתי לדרבן אותך קצת,
‏אז עשיתי את זה.
‏תשאל את כל חבריי לקבוצה, ‏"דבר אחד מרכזי אצל מייקל ג'ורדן,
‏שהוא מעולם לא ביקש ממני ‏לעשות משהו שהוא לא עשה."
‏כשאנשים יראו את זה, הם יגידו, ‏"טוב, הוא היה בחור לא נחמד.
‏ייתכן שהוא היה רודן."
‏אז זה שלכם, כי מעולם לא זכיתם במשהו.
‏אני רציתי לנצח, אבל רציתי שהם ינצחו ‏ושיהיה להם חלק בזה.
‏אני לא חייב לעשות את זה. ‏אני עושה את זה רק משום שזה מי שאני.
‏ככה אני משחק את המשחק.
‏זה היה הלך הרוח שלי.
‏אם אתה לא רוצה לשחק ככה, אל תשחק ככה.
‏הפסקה.